CELEX: 32020D0260
Language: lt
Date: 2020-02-25 00:00:00
Title: Komisijos Įgyvendinimo Sprendimas (ES) 2020/260 2020 m. vasario 25 d. kuriuo iš dalies keičiamos Įgyvendinimo sprendimo (ES) 2019/1202 nuostatos dėl sprogimų prevencijos ir apsaugos nuo jų

26.2.2020   
               
               
                  LT
               
               
                  Europos Sąjungos oficialusis leidinys
               
               
                  L 54/31
               
            
         KOMISIJOS ĮGYVENDINIMO SPRENDIMAS (ES) 2020/260
         2020 m. vasario 25 d.
         kuriuo iš dalies keičiamos Įgyvendinimo sprendimo (ES) 2019/1202 nuostatos dėl sprogimų prevencijos ir apsaugos nuo jų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/34/ES 12 straipsniu (2), daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos II priede nustatytus esminius sveikatos ir saugos reikalavimus, kuriuos apima tie standartai ar jų dalys;
                  
               
                     (2)
                  
                  
                     1994 m. gruodžio 12 d. raštu BC/CEN/46–92 – BC/CLC/05–92 Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (Cenelec) dėl darniųjų standartų parengimo ir peržiūros, siekiant užtikrinti Europos Parlamento ir Tarybos direktyvos 94/9/EB įgyvendinimą (3). Ši direktyva buvo pakeista Direktyva 2014/34/ES, nekeičiant Direktyvos 94/9/EB II priede nustatytų esminių sveikatos ir saugos reikalavimų;
                  
               
                     (3)
                  
                  
                     visų pirma CEN ir Cenelec buvo paprašyta parengti potencialiai sprogioje aplinkoje naudojamos įrangos projektavimo ir bandymų standarto projektą, kaip nurodyta standartizacijos programos, dėl kurios susitarė CEN ir Cenelec bei Komisija, I skyriuje, ir kuri pridėta prie prašymo BC/CEN/46–92 – BC/CLC/05–92. CEN ir Cenelec taip pat paprašyta peržiūrėti esamus standartus, siekiant juos suderinti su Direktyvos 94/9/EB esminiais sveikatos ir saugos reikalavimais;
                  
               
                     (4)
                  
                  
                     remdamasis prašymu BC/CEN/46–92 – BC/CLC/05–92, CEN peržiūrėjo standartą EN 1127–1:2011 „Sprogiosios atmosferos. Sprogimo prevencija ir apsauga nuo jo. 1 dalis. Pagrindiniai principai ir metodika“. Po šios peržiūros CEN pateikė Komisijai standartą EN 1127–1:2019 „Sprogimo prevencija ir apsauga nuo jo. 1 dalis. Pagrindiniai principai ir metodika“.
                  
               
                     (5)
                  
                  
                     Komisija kartu su CEN įvertino, ar CEN parengtas standartas EN 1127–1:2019 atitinka prašymą BC/CEN/46–92 – BC/CLC/05–92;
                  
               
                     (6)
                  
                  
                     standartas EN 1127–1:2019 atitinka jame reglamentuojamus ir Direktyvos 2014/34/ES II priede nustatytus reikalavimus. Todėl nuorodą į šį standartą tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     standartu EN 1127–1:2019 pakeičiamas standartas EN 1127–1:2011. Todėl reikėtų panaikinti standarto EN 1127–1:2011 nuorodą Europos Sąjungos oficialiajame leidinyje. Siekiant suteikti gamintojams pakankamai laiko pasirengti taikyti peržiūrėtą standartą, būtina atidėti nuorodos į standartą EN 1127–1:2011 panaikinimą;
                  
               
                     (8)
                  
                  
                     nuorodos į darniuosius standartus, parengtus įgyvendinant Direktyvą 2014/34/ES, skelbiamos Komisijos įgyvendinimo sprendime (ES) 2019/1202 (4). Įgyvendinimo sprendime (ES) 2019/1202 paskelbta tik viena darniojo standarto EN IEC 60079–0:2018 „Sprogiosios atmosferos. 0 dalis. Įranga. Bendrieji reikalavimai (IEC 60079–0:2017)“ nuoroda, kuria remiantis daroma atitinkamų esminių reikalavimų, nustatytų Direktyvoje 2014/34/ES, atitikties nuo 2019 m. liepos 12 d. prielaida. Jame taip pat numatyta panaikinti standarto, vietoj kurio parengtas standartas EN IEC 60079–0:2018, nuorodą. Siekiant užtikrinti, kad visos darniųjų standartų, parengtų įgyvendinant Direktyvą 2014/34/ES, nuorodos būtų pateiktos viename akte, standartų EN 1127–1:2019 ir EN 1127–1:2011 nuorodos turėtų būti įtrauktos į priedus, kurie būtų pridėti prie to įgyvendinimo sprendimo, kartu su standartų EN IEC 60079–0:2018 ir EN 60079–0:2012 + A11:2013 nuorodomis;
                  
               
                     (9)
                  
                  
                     todėl Įgyvendinimo sprendimas (ES) 2019/1202 turėtų būti atitinkamai iš dalies pakeistas;
                  
               
                     (10)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2019/1202 iš dalies keičiamas taip:
            
                        1)
                     
                     
                        1 ir 2 straipsniai pakeičiami taip:
                        
                           „1 straipsnis
                           
                           Potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Direktyvos 2014/34/ES įgyvendinimą ir pateiktų šio sprendimo I priede, nuorodos skelbiamos Europos Sąjungos oficialiajame leidinyje.
                        
                        
                           2 straipsnis
                           Potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Direktyvos 2014/34/ES įgyvendinimą ir pateiktų šio sprendimo II priede, nuorodos Europos Sąjungos oficialiajame leidinyje panaikinamos nuo tame priede nurodytų datų.“;
                        
                     
                  
                        2)
                     
                     
                        pridedami I ir II priedai, kurių tekstai pateikiami šio sprendimo priede.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. vasario 25 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. vasario 26 d. Europos Parlamento ir Tarybos direktyva 2014/34/ES dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 96, 2014 3 29, p. 309);
         
            (3)  1994 m. kovo 23 d. Europos Parlamento ir Tarybos direktyva 94/9/EB dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 100, 1994 4 19, p. 1).
         
            (4)  2019 m. liepos 12 d. Komisijos įgyvendinimo sprendimas (ES) 2019/1202 dėl potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Europos Parlamento ir Tarybos direktyvos 2014/34/ES įgyvendinimą (OL L 189, 2019 7 15, p. 71).
      
      
         
            PRIEDAS
            
               
                  
                     „I PRIEDAS
                     
                                 Nr.
                              
                              
                                 Standarto nuoroda
                              
                           
                                 1.
                              
                              
                                 EN IEC 60079–0:2018 Sprogiosios atmosferos. 0 dalis. Įranga. Bendrieji reikalavimai (IEC 60079–0:2017)
                              
                           
                                 2.
                              
                              
                                 EN 1127–1:2019 Sprogimo prevencija ir apsauga nuo jo. 1 dalis. Pagrindiniai principai ir metodika
                              
                           
               
               
                  
                     II PRIEDAS
                     
                                 Nr.
                              
                              
                                 Standarto nuoroda
                              
                              
                                 Panaikinimo data
                              
                           
                                 1.
                              
                              
                                 EN 60079–0:2012 + A11:2013 Sprogiosios atmosferos. 0 dalis. Įranga. Bendrieji reikalavimai (IEC 60079–0:2011, modifikuotas + IS1:2013)
                              
                              
                                 2021 m. liepos 6 d.
                              
                           
                                 2.
                              
                              
                                 EN 1127–1:2011 Sprogiosios atmosferos. Sprogimo prevencija ir apsauga nuo jo. 1 dalis. Pagrindiniai principai ir metodika
                              
                              
                                 2022 m. vasario 1 d.
                              
                           
               “